text: Egeløkke
  
  publiceret: 2013-02-11 09:02:32+01:00
  Egeløkke, hovedgård på den nordlige del af Langeland. Gården nævnes første gang 1426; siden slægten Steensen overtog den i 1687, er den gået i arv inden for familierne Steensen(-Leth) og Knuth.
  Den fredede hovedbygning fra 1845 er opført i senklassicistisk stil, formentlig efter tegninger af G.F. Hetsch, og forhøjet i 1890, da også avlsbygningerne blev opført. 1805-08 virkede N.F.S. Grundtvig som huslærer på Egeløkke.